rejauldu/bengali-wikipedia huggingface dataset:
দ্বিতীয় জাতীয় সংসদ নির্বাচন ১৯৭৯, বাংলাদেশে ১৮ ফেব্রুয়ারি ১৯৭৯ সালে অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে। মোট ভোট সংগৃহীত হয়েছিল ৫১.৩%।Nohlen, D, Grotz, F & Hartmann, C (2001) Elections in Asia: A data handbook, Volume I, p535 ISBN 019924958   ফলাফল    তথ্যসূত্র   ১৯৭৯ বিষয়শ্রেণী:১৯৭৯-এ বাংলাদেশ বিষয়শ্রেণী:১৯৭৯-এ বাংলাদেশে নির্বাচন বিষয়শ্রেণী:১৯৭৯-এ এশিয়ায় নির্বাচন
লক্ষ্মী প্রতুরী হলেন একজন উদ্যোক্তা, তত্ত্বাবধায়ক, বক্তা এবং উপস্থাপক। তিনি নিজেই নিজেকে "লোক সংগ্রাহক" হিসেবে অভিহিত করে থাকেন। তিনি আইএনকে-এর প্রতিষ্ঠাতা ও সিইও। তিনি সরাসরি অনুষ্ঠান এবং ইঙ্কটকস.কম-এর উপস্থাপক এবং তত্তাবধায়ক হিসেবে কাজ করছেন।  লক্ষ্মী আইএনকে-এর সহযোগিতায় সিঙ্গুলারিটিইউ ইন্ডিয়া সম্মেলনের পরিচালক হিসাবেও দায়িত্ব পালন করেছেন। তিনি সিঙ্গুলারিটি বিশ্ববিদ্যালয় কর্তৃক আয়োজিত এশিয়ার প্রথম শীর্ষ সম্মেলনে কাজ করেছেন। তিনি বেশ কয়েকটি পুরস্কার এবং সম্মান অর্জন করার পাশাপাশি ২০১৫ সালে অডি রিটজ পুরস্কার অনুষ্ঠানে "অনুপ্রেরণামূলক আইকন" খেতাব পেয়েছিলেন। অতঃপর তিনি ফোর্বস ম্যাগাজিনের ২০১০ সালের "উইমেন টু ওয়াচ ইন এশিয়া" তালিকাতে অন্তর্ভুক্ত ছিলেন। লক্ষ্মী মার্কিন যুক্তরাষ্ট্রে টিইডি সম্মেলন, জার্মানিতে ডিএলডি সম্মেলন এবং যুক্তরাজ্যে ওয়াইআরডির মত সম্মেলনে বক্তব্য পেশ করেছেন।  এর পূর্বে, লক্ষ্মী দুই দশক ধরে মার্কিন যুক্তরাষ্ট্রে প্রযুক্তি, উদ্যোগের মূলধন এবং অলাভজনক শিল্পে কাজ করেছিলেন। তিনি হায়দ্রাবাদ, মুম্বাই, পোর্টল্যান্ড এবং সান ফ্রান্সিসকো বে এরিয়ায় বসবাস করেছেন। তিনি বর্তমানে বেঙ্গালুরু এবং উপসাগরীয় অঞ্চলের মধ্যে সময় কাটাচ্ছেন।   পটভূমি  লক্ষ্মী ভারতের বিশাখাপত্তনমে জন্মগ্রহণ করেছেন। তিনি হায়দ্রাবাদের ওসমানিয়া বিশ্ববিদ্যালয়ের অধীনে নিজাম কলেজ থেকে পড়াশোনা করেছিলেন; যেখানে তিনি স্নাতক ডিগ্রি লাভ করেছিলেন। ক্লাসে শিক্ষার্থীদের মধ্যে প্রথম স্থান নিয়ে স্নাতক হওয়ার পাশাপাশি তিনি গণিতে একটি স্বর্ণপদক পেয়েছিলেন। তিনি মুম্বইয়ের ভারতীয় প্রযুক্তিবিদ্যা প্রতিষ্ঠানে যোগ দিতে গিয়েছিলেন। তিনি ভারতের বাজাজ ইনস্টিটিউট থেকে এমবিএ শেষ করেছেন। পরে তিনি ওরেগনের পোর্টল্যান্ড স্টেট বিশ্ববিদ্যালয় থেকে দ্বিতীয় এমবিএ অর্জন করেছিলেন। পড়াশোনার এই কোর্স চলাকালীন, তিনি থিয়েটার আর্টসে মাইনর করেছেন।  কর্মজীবন লক্ষ্মী মার্কিন যুক্তরাষ্ট্রে ইন্টেল-এ ১২ বছর ধরে অর্থ, বিপণন, ব্যবসায়িক উন্নয়ন এবং কৌশল ক্ষেত্রে কাজ করেছিলেন। তিনি ইন্টেলের সাথে কৌশলগত সম্পর্ক বিকাশের জন্য সফটওয়্যার বিকাশকারী, মিডিয়া সংস্থা এবং কন্টেন্ট সংস্থাগুলোর সাথে কাজ করেছিলেন। তিনি সেই দলেরও অংশ ছিলেন, যেটি ইন্টেলের বিনিয়োগকে আরও বড় প্রযুক্তিতে অন্তর্ভুক্ত করার কাজ শুরু করেছিল; এটি পরবর্তীকালে ইন্টেল ক্যাপিটালে বিবর্তিত হয়েছিল।   অন্যান্য কাজ  লক্ষ্মী ভারতের বেঙ্গালুরুতে ৯৪.৩ এফএম রেডিওর একটি অনুষ্ঠান টক অ্যাট ১২ উইথ লক্ষ্মী প্রতুরী-এর উপস্থাপনা করেছেন; এই অনুষ্ঠানে তিনি বিভিন্ন ব্যক্তিবর্গের সাক্ষাৎকার গ্রহণ করেছেন। তিনি সান ফ্রান্সিসকো ক্রনিকল, সান জোসে মার্কারি নিউজ এবং মিন্টে নিবন্ধ প্রকাশ করেছেন। তদুপরি, তিনি জাতীয় পাবলিক রেডিওতে রেডিও অনুষ্ঠানে অবদান রেখেছেন। ২০১৪ সালে ভোগ ইন্ডিয়ার সপ্তম বার্ষিকী সংখ্যায় লক্ষ্মীকে নিয়ে লেখা ছিল, এই সংখ্যাটি নারী ক্ষমতায়নের উপর উৎসর্গীকৃত ছিল।   তথ্যসূত্র   বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী
রাউজান দারুল ইসলাম কামিল মাদ্রাসা চট্টগ্রামের একটি আলিয়া মাদ্রাসা। মাদ্রাসাটি আনজুমান-এ রহমানিয়া আহমদিয়া সুন্নিয়া ট্রাস্টের আওতাধীন ও এর ব্যবস্থাপনায় পরিচালিত। মাদ্রাসাটি ফাজিল ও কামিল ডিগ্রির জন্য ইসলামি আরবি বিশ্ববিদ্যালয় অধিভুক্ত। বর্তমানে মাদ্রাসার অধ্যক্ষ হিসাবে দায়িত্বরত আছেন মাওলানা রফিক আহমদ ওসমানী।  অবস্থান রাউজান দারুল ইসলাম কামিল মাদ্রাসা চট্টগ্রামের রাউজানের রাউজান পৌরসভায় অবস্থিত। ইতিহাস রাউজান দারুল ইসলাম কামিল মাদ্রাসা পোস্ট মাস্টার জেনারেল মরহুম মোয়াজ্জেম হোসেন খান চৌধুরী ১৯৪২ সালে প্রতিষ্ঠা করেন। যা রাউজানের অন্যতম প্রাচীন মাদ্রাসা। যার ভিত্তি স্থাপন করেন মাওলানা সৈয়দ আহমদ শাহ সিরিকোটি। বর্তমানে এর পৃষ্ঠপোষকতায় রয়েছেন সৈয়দ মুহাম্মদ তাহের শাহ। এই মাদ্রাসা ফাজিল (অনার্স) ও কামিল (মাস্টার্স) ডিগ্রির জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশ অধিভুক্ত ছিলো এবং এরপর থেকে ইসলামি আরবি বিশ্ববিদ্যালয় অধিভুক্ত।  শিক্ষা কার্যক্রম  এই মাদ্রাসাটি কামিল স্তর পর্যন্ত। এখানে ইবতেদায়ী, দাখিল, আলিম ও কামিল বিভাগ রয়েছে। এটি মাদ্রাসা শিক্ষা বোর্ডের অধিভুক্ত। এখানে দিবা শিফটে পাঠদান সম্পন্ন করা হয়।  অবকাঠামো এই মাদ্রাসায় ৩টি সুবিশাল ভবন রয়েছে। ভবনগুলোর সামনে প্রশস্ত মাঠ রয়েছে।  তথ্যসূত্র  বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৪২-এ এশিয়ায় প্রতিষ্ঠিত বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার শিক্ষাপ্রতিষ্ঠান বিষয়শ্রেণী:বাংলাদেশের কামিল মাদ্রাসা বিষয়শ্রেণী:আনজুমান ট্রাস্ট অধীনস্থ মাদ্রাসা
মুহাম্মদ তাহির মোস্তফা তাহির আল-হুসাইনি (, ১৮৪২–১৯০৮) ছিলেন জেরুসালেমের শরিয়া আদালতের বিচারক। তিনি কামিল আল হুসাইনি ও মুহাম্মদ আমিন আল-হুসাইনির পিতা। তারা দুজনেই পরবর্তীকালে পিতার স্থলাভিষিক্ত হন।   জীবন  তিনি জেরুসালেমের আল-হুসাইনি পরিবারে জন্মগ্রহণ করেন। উসমানীয় সাম্রাজ্যের তরফ থেকে তাকে ১৮৬০ এর দশকে জেরুসালেমের কাজি নিয়োগ দেয়া হয়। তিনি আয়ান কমিটিতে ছিলেন যা জেরুসালেম এলাকায় বিদেশীদের কাছে জমি বিক্রি যাচাইবাছাই করত। এর ফলে ১৮৯৭ এর শুরুর দিকে ইহুদিদের কাছে জমি বিক্রি বন্ধ হয়ে যায়। তার মৃত্যুর পর তার পুত্র কামিল আল-হুসাইনি জেরুসালেমের গ্র্যান্ড মুফতি হন।  মুহাম্মদ তাহির আল-হুসাইনি ১৮৮০ এবং ১৮৯০ এর দশকে ইহুদিবাদের প্রথম দিকের সমালোচকদের একজন ছিলেন এবং তিনি জেরুজালেমের মুতাসাররিফিয়ায় ইহুদি অভিবাসীদের জমি কেনা থেকে বিরত রাখার জন্য বেশ কয়েকবার চেষ্টা করেছিলেন।Beška, Emanuel: Responses of Prominent Arabs Towards Zionist Aspirations and Colonization Prior to 1908. In Asian and African Studies, 16, 1, 2007.  ১৮৯৭ সালে মুফতির নেতৃত্বে একটি কমিশন পরবর্তী কয়েক বছরের জন্য ইহুদি অভিবাসন বন্ধ করতে সক্ষম হয়। যখন প্রশাসনিক পরিষদ ১৮৯৯ সালের সেপ্টেম্বরে ইহুদি অভিবাসন সম্পর্কে একটি প্রতিবেদন পায়, যেখানে মুফতি হুসাইনি "প্রস্তাব দেন যে ১৮৯১ সাল থেকে ফিলিস্তিনে প্রতিষ্ঠিত সমস্ত বিদেশী ইহুদিদের বহিষ্কার করার সাথেসাথে নতুন আগতদেরকে আতঙ্কিত করা হবে।" কিন্তু তার চরম প্রস্তাবটি মুতাসাররিফ একটি নীতির পক্ষে প্রত্যাখ্যান করেছিল যা ইহুদি অভিবাসনের অনুমতি দেয় যতক্ষণ না অভিবাসীরা উসমানীয় নাগরিক হিসাবে আত্মীকরণ করে।   তথ্যসূত্র    আরও পড়ুন  Zvi Elpeleg (1992, David Harvey, trans.). The Grand Mufti : Haj Amin al-Hussaini, Founder of the Palestinian National Movement (London: Frank Cass)   বহিঃসংযোগ Palestinian Personalities: Al-Hussaini, Mohammed Tahir  বিষয়শ্রেণী:১৮৪২-এ জন্ম বিষয়শ্রেণী:১৯০৮-এ মৃত্যু বিষয়শ্রেণী:জেরুসালেমের প্রধান মুফতি বিষয়শ্রেণী:ফিলিস্তিনি সুন্নি মুসলিম বিষয়শ্রেণী:২০শ-শতাব্দীর ইমাম বিষয়শ্রেণী:আল-হুসাইনি পরিবার বিষয়শ্রেণী:সাবেক গ্র্যান্ড মুফতি বিষয়শ্রেণী:১৯শ শতাব্দীর আরব ব্যক্তি
রাণীনগর বাংলাদেশের নওগাঁ জেলার অন্তর্গত একটি উপজেলা।   দর্শনীয় স্থান    রক্তদহ বিল পর্যটন এলাকা ও পাখি পল্লী, একটি নবনির্মিত প্রাকৃতিক পরিবেশভিত্তিক পর্যটন কেন্দ্র।thumb|right|300px|রক্তদহ বিল পর্যটন এলাকা ও পাখি পল্লী উদ্বোধনের মুহূর্তে অতিথিবৃন্দ, রাণীনগর, নওগাঁ।  কাশিমপুর রাজবাড়ি   অবস্থান ও আয়তন   রাণীনগর উপজেলা নওগাঁ জেলার দক্ষিণ-পূর্ব সীমানায় অবস্থিত।রাণীনগর উপজেলার আয়তন ২৫৮.৩৩ বর্গ কিলোমিটার। এ উপজেলার  উত্তরে নওগাঁ সদর উপজেলা ও বগুড়া জেলার আদমদীঘি উপজেলা, দক্ষিণে আত্রাই উপজেলা, পূর্বে বগুড়া জেলার নন্দীগ্রাম উপজেলা ও নাটোর জেলার সিংড়া উপজেলা, পশ্চিমে মান্দা উপজেলা।   প্রশাসনিক এলাকা  রাণীনগর থানা, সদর উপজেলার একটি মৌজা নিয়ে গঠিত। সদর-এর আয়তন ০.১ বর্গ কিলোমিটার। এই উপজেলার অন্তর্গত গ্রামের সংখ্যা ১৬৯টি এবং মৌজা ১৯১টি।  ইউনিয়ন সমূহ   ১নং রাণীনগর ইউনিয়ন  ২নং কাশিমপুর ইউনিয়ন, রাণীনগর  ৩নং গোনা ইউনিয়ন  ৪নং পারইল ইউনিয়ন  ৫নং বড়গাছা ইউনিয়ন  ৬নং কালিগ্রাম ইউনিয়ন  ৭নং একডালা ইউনিয়ন  ৮নং মিরাট ইউনিয়ন   ভৌগোলিক উপাত্ত  রাণীনগর উপজেলার প্রধান নদী ছোট যমুনা, এছাড়া পূর্ব সীমানা দিয়ে বয়ে গেছে ঐতিহ্যবাহী নাগর নদ, রবীন্দ্রনাথ ঠাকুর পতিসর কাঁচারী বাড়ীতে থাকা অবস্থাই যে নদীকে নিয়ে বিশ্বকবি রবীন্দ্রনাথ ঠাকুর "আমাদের ছোট নদী চলে বাঁকে বাঁকে" কবিতাটি লিখেছিলেন।   ইতিহাস  “রানীনগর” নামকরণ সম্পর্কে প্রচলিত আছে যে, তেরোশ পুকুর আর বারোশ গারির (ছোট পুকুর) অবস্হান ছিল এই অঞ্চলে। এগার’শ - বার’শ শতাব্দীর পাল বংশের পরাক্রমশালী জমিদার খট্রেশ্বর রাজার প্রভাবশালিনী রাণীর সন্মার্থে মৌজার নাম “রানীনগর” আর রাজার নামে নামকরণ হয় “খট্রেশ্বর পরগনা”। ইংরেজ সেটেলমেন্ট রেকর্ডেও এই অঞ্চলের পরগনার নাম “খট্রেশ্বর” এবং মৌজার নাম “রানীনগর” উল্লেখ করা হয়।  আবার অন্য তথ্যমতে, ছাতিয়ানগ্রামের জমিদার কন্যা নাটোরের রাণী ভবানি শংকর যাত্রা বিরতিতে বর্তমান রানীনগর বাজারে বিশ্রাম নিয়েছিলেন, সেই থেকে এর নাম “রানীনগর”।  এটি ১৮৫৬ সালে “রানীনগর” থানা হিসেবে আত্মপ্রকাশ করে, উপজেলাটি প্রতিষ্ঠিত হয় ১৯১৬ খ্রিষ্টাব্দে, এবং উপজেলা হিসেবে স্বীকৃতি পায় ১৯৮৩ সালের ১লা আগস্ট।   জনসংখ্যার উপাত্ত  উপজেলার মোট জনসংখ্যা (জনশুমারী ও গৃহগণনা ২০২২ অনুযায়ী) ১,৯২,২২৬ জন, পুরুষ ৯৩৬৩৫ জন, মহিলা ৯৮৫৭৯ জন, খানা ৫২২১২টি, খানার সাইজ ৩.৬৩, শিক্ষার হার ৭০.৪৪, পুরুষ শিক্ষার হার ৭৩.৭৬, মহিলা শিক্ষার হার ৭২.৪৬।   শিক্ষা  thumb|আবাদপুকুর উচ্চ বিদ্যালয় উপজেলার শিক্ষার হার ৪৭.৭%। পুরুষ ৫৩.৬% মহিলা ৪১.৪%। উপজেলায় রয়েছে ৪টি কলেজ, ১৬টি উচ্চ বিদ্যালয়, ৮২টি প্রাথমিক বিদ্যালয়, ১৫টি মাদ্রাসা, বিভিন্ন এনজিও (NGO) কর্তৃক প্রতিষ্ঠিত প্রাথমিক বিদ্যালয় ৮৫ টি, অন্যান্য প্রতিষ্ঠান ১৮টি।   উল্লেখযোগ্য ব্যক্তি  	•	আলমগীর কবির (রাজনীতিবিদ) – বাংলাদেশ জাতীয়তাবাদী দলের রাজনীতিবিদ; নওগাঁ-৬ আসনের সাবেক সংসদ সদস্য এবং সাবেক প্রতিমন্ত্রী। 	•	ইসরাফিল আলম – বাংলাদেশ আওয়ামী লীগের রাজনীতিবিদ; নওগাঁ-৬ আসনের সাবেক সংসদ সদস্য। তিনি শ্রমিক অধিকার আন্দোলনের সাথেও জড়িত ছিলেন। 	•	আনোয়ার হোসেন হেলাল – বাংলাদেশ আওয়ামী লীগের রাজনীতিবিদ; সাবেক সংসদ সদস্য, নওগাঁ-৬ (রাণীনগর-আত্রাই) আসন থেকে নির্বাচিত।   উল্লেখযোগ্য স্থান ও স্থাপনা   রক্তদহ বিল পর্যটন এলাকা ও পাখি পল্লী  কাশিমপুর রাজবাড়ি   বিবিধ    তথ্যসূত্র   বহিঃসংযোগ    উপজেলা প্রশাসনের ওয়েবসাইট  বিষয়শ্রেণী:নওগাঁ জেলার উপজেলা বিষয়শ্রেণী:রাণীনগর উপজেলা
গোবিন্দপুর সরকারি উচ্চ বিদ্যালয় বাংলাদেশের হবিগঞ্জ জেলার একটি মাধ্যমিক শিক্ষাপ্রতিষ্ঠান। ১৮৩২ সালে প্রতিষ্ঠিত এই বিদ্যালয়টি বাংলাদেশের অন্যতম প্রাচীন শিক্ষাপ্রতিষ্ঠান। প্রতিষ্ঠার পর থেকেই এই শিক্ষাপ্রতিষ্ঠানটি বিস্তৃত এলাকা জুড়ে শিক্ষা সংস্কৃতির প্রসারে গুরুত্বপূর্ণ ভুমিকা পালন করে আসছে। যা আজও চলমান।   অবস্থান  গোবিন্দপুর সরকারি উচ্চ বিদ্যালয় বাংলাদেশের হবিগঞ্জ জেলার মাধবপুর উপজেলার ধর্মঘর ইউনিয়নের দেবপুর গ্রামে অবস্থিত। ঐতিহ্যবাহী এ বিদ্যালয়টি উপজেলা সদর থেকে ১৫ কি.মি দক্ষিণে জেলা পরিষদ কর্তৃক নির্মিত মাধবপুর-ধর্মঘর সড়কের পার্শবর্তী  দেবপুর গ্রামে অবস্থিত।   ইতিহাস  ব্রিটিশ শাসনামলে পূর্ববঙ্গ ও আসাম প্রাদেশিক সরকার ১৮৩২ সালে গোবিন্দপুর মধ্যবঙ্গ বিদ্যালয় নামে এটির প্রতিষ্ঠা করে।   অবকাঠামো  তিন একর জায়গা জুড়ে এর অবস্থান।   তথ্যসূত্র    বহিঃসংযোগ   বিষয়শ্রেণী:হবিগঞ্জ জেলার বিদ্যালয় বিষয়শ্রেণী:১৮৩২-এ প্রতিষ্ঠিত শিক্ষাপ্রতিষ্ঠান
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://web.archive.org/web/20080325075420/http://www.wwe.com/shows/summerslam07/history/1989/results/ এটি সামারস্ল্যাম কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ১৯৮৯ সালের ২৮শে আগস্ট তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মিডোল্যান্ডস এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ও ব্রুটাস বিফকেক ট্যাগ টিম ম্যাচে র‍্যান্ডি স্যাভেজ ও জিউসকে পরাজিত করেছে। অন্যান্য শীর্ষস্থানীয় ম্যাচে, দি আল্টিমেট ওয়ারিয়র ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে রিক রুডকে এবং ছয় জনের ট্যাগ টিম ম্যাচে রিক মার্টেল ও দ্য ফ্যাবুলাস রুজেস তিতো সান্তানা ও দ্য রকার্সকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ১৯৮৯ সালের এই অনুষ্ঠানটি সামারস্ল্যাম কালানুক্রমিকের দ্বিতীয় অনুষ্ঠান ছিল, যা ২৮শে আগস্ট তারিখে মার্কিন যুক্তরাষ্ট্রের নিউ জার্সির পূর্ব রাদারফোর্ডের মিডোল্যান্ডস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ১৯৮৯ সামারস্ল্যাম বিষয়শ্রেণী:আগস্ট ১৯৮৯-এ মার্কিন যুক্তরাষ্ট্রে ঘটনা বিষয়শ্রেণী:১৯৮৯-এ নিউ জার্সি বিষয়শ্রেণী:নিউ জার্সিতে ঘটনা বিষয়শ্রেণী:পূর্ব রাদারফোর্ডে পেশাদার কুস্তি
দোরলা, বা দোরাও বলা হয়, মূলত মধ্য ভারতের বস্তার এলাকায় দেখতে পাওয়া একটি উপজাতীয় জনগোষ্ঠী।  এরা প্রধানত বর্তমান ছত্তিশগড় রাজ্যের দান্তেওয়াড়া এবং বিজাপুর জেলায় বসবাস করে। তারা বাস্তার বিভাগের সুকমা এবং বিজাপুর জেলায় বসবাসকারী গোণ্ড উপজাতির একটি উপ বিভাগ। তারা তাদের নিজস্ব দোরলি উপভাষায় কথা বলে। তাদের গোষ্ঠী দুটি ভাগে বিভক্ত এবং একই বংশের মধ্যে বিবাহ নিষিদ্ধ। তাদের পরিবার বেশিরভাগই ছোট পরিবার, ৫ থেকে ৬ সদস্য নিয়ে গঠিত। তাদের অর্থনীতি বনজ পণ্য সংগ্রহ, কৃষি, পশুপালন এবং শ্রমের কাজের উপর ভিত্তি করে তৈরি। প্রায় সব পরিবারেরই নিজস্ব জমি আছে। সাধারণত পরিবার প্রতি বার্ষিক আয় ২৫,৩৭৯ টাকা। এই উপজাতিতে, মন্তর সানি নামক ঐতিহ্যবাহী ধাত্রীর সাহায্যে বাড়িতেই শিশু প্রসব করানো হয়।  সামাজিক মর্যাদা ১৯৫৭ সালে ভারতের নৃতাত্ত্বিক জরিপ দ্বারা দোরলা জনগোষ্ঠীকে নিয়ে একটি চর্চা গৃহীত হয়েছিল এবং বাস্তারের দোরলাতে উপজাতির বিবরণ সংকলিত হয়েছিল। তারা আগে দোর কোই বা দোরা কোই নামে পরিচিত ছিল এবং যেহেতু এটি সমাজে একটি সামান্য নিকৃষ্ট মর্যাদা নির্দেশ করে, তাই তারা ধীরে ধীরে নাম পরিবর্তন করে দোরা বা দোরলা করে নিয়েছে। তারা সাধারণত কৃষিকাজ করে এবং কেবল বনাঞ্চলে বাস করে। তাদের বেশিরভাগই নিরক্ষর এবং তারা অতিপ্রাকৃত শক্তি ও জাদুবিদ্যায় দৃঢ় বিশ্বাস রাখে। তারা মুত্তা-লাম্মা, গঙ্গাম্মা, গামন, কিরোর ইত্যাদির মতো দেশীয় দেবতা বা দেবীরও পূজা করে এবং হিন্দু ঐতিহ্য অনুসরণ করে। তারা দোরলি বা দোরলা ভাষায় কথা বলে, যেটি একটি দ্রাবিড় ভাষা এবং সেটি কোয়া ভাষা এর একটি উপভাষা। ধর্ম দোরলা সম্প্রদায় প্রধানত হিন্দু ধর্ম পালন করে। তাদের গ্রাম দেবতা গামাম, যার মূর্তিটি মহুয়া কাঠ দিয়ে তৈরি করা হয়। তারা মহুয়া পান্ডুম, বেজ পান্ডুম, জিরা পান্ডুম প্রভৃতি উৎসব পালন করে। তারা কোদ্দি পান্ডুম, কোদাটা পান্ডুম ইত্যাদি ধানের উৎসব পালন করে। তারা সর্বপ্রাণবাদ তত্ত্বে বিশ্বাস করে।  সামাজিক আচার দোরলাদের মধ্যে সন্তান জন্মের ৬ষ্ঠ দিনে পুরুদ (ছাট্টি) নামক প্রথম অনুষ্ঠানটি পালন করা হয়। শিশুর তিন মাস বয়স হলে হয় মুণ্ডন অনুষ্ঠান। দোরলা উপজাতির আরও কিছু আচারের একটি হল মুখ কোটানা - এটি হল ৫ থেকে ৬ বছর বয়সী একটি মেয়ের নাক বা কান বেঁধানো। এছাড়া আছে কালা গোকু অনুষ্ঠান - কন্যা সন্তান বয়ঃসন্ধি লাভ করলে এই অনুষ্ঠানটি পালন করা হয়। তারা দূর সম্পর্কের ভাই বোনের মধ্যে বিবাহ অনুমোদন করে। তাদের মধ্যে কনের দামের প্রথাও প্রচলিত আছে। দোরলা সমাজে কোনো ব্যক্তি মারা গেলে গ্রাম থেকে দূরে একটি জায়গায় তার মৃতদেহ সমাধিস্থ করা হয়। মৃত্যু আচার চিন্না বিনাল ৩য় দিনে হয়। আরেকটি আচার পেদ্দা বিনাল ১১ তম দিনে হয়।  সংস্কার দোরলা মানুষ বনজ দ্রব্য সংগ্রহ করত, যেমন তেন্দু পাতা যা বিড়ি তৈরিতে ব্যবহৃত হয়। তারা তেন্দু পাতা কেনাবেচা করতে গিয়ে বনের ঠিকাদারদের দ্বারা হয়রানির শিকার হত। তারপরে উপজাতির কিছু সদস্য, তাদের মধ্যে একজন ভদ্রান্না, তাদের সম্প্রদায়ের পক্ষে ন্যায়বিচার পাবার আশায় মাওবাদী দলে যোগ দেয়। ভদ্রান্না মাওবাদীদের হয়ে লড়াই করে এবং আত্মসমর্পণের পর মূল স্রোতে ফিরে আসে কিন্তু আরও কয়েকজন এখনও চালিয়ে যাচ্ছে।  দোরলা মানুষ খুব ঐক্যবদ্ধ।  তথ্যসূত্র  বিষয়শ্রেণী:অন্ধ্রপ্রদেশের তফসিলি উপজাতি বিষয়শ্রেণী:উত্তরপ্রদেশের সামাজিক গোষ্ঠী বিষয়শ্রেণী:হিন্দু জাতিগোষ্ঠী বিষয়শ্রেণী:দ্রাবিড় জাতি
সমরেন্দ্র চন্দ্র দেব ছিলেন একজন বাঙালি ভারতীয় আইনজ্ঞ, যিনি বিচারপতি শম্ভু চন্দ্র ঘোষের অবসর গ্রহণের পর কলকাতা হাইকোর্টের প্রধান বিচারপতি হিসেবে দায়িত্ব পালন করেছিলেন।  তিনি স্কটিশ চার্চ কলেজ এবং কলকাতা বিশ্ববিদ্যালয়ে শিক্ষা লাভ করেন। Some Alumni of Scottish Church College in 175th Year Commemoration Volume. Scottish Church College, April 2008. page 593 তিনি ১৯৮৩ সালে কলকাতা হাইকোর্টের প্রধান বিচারপতি হিসেবে এক বছরের জন্য দায়িত্ব পালন করেন।    তথ্যসূত্র   বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:২০শ শতাব্দীর বাঙালি
বিজনেস স্ট্যান্ডার্ড হলো ভারতের সর্ববৃহৎ ইংরেজি ভাষার দৈনিক সংবাদপত্রের সংস্করণ। এটি বিজনেস স্ট্যান্ডার্ড লিমিটেড (বিএসএল) কর্তৃক ইংরেজি ও হিন্দি ভাষায় প্রকাশিত সংবাদপত্র। ১৯৭৫ সালে প্রতিষ্ঠিত সংবাদপত্রটি আর্থিক সংবাদ, মতামত ও অন্তর্জ্ঞানের পাশাপাশি ভারতের অর্থনীতি, অবকাঠামো, আন্তর্জাতিক ব্যবসা ও বাণিজ্য, স্টক ও মুদ্রা বাজার, সুশাসন নিয়ে সংবাদ প্রকাশ করে থাকে।  ১২টি আঞ্চলিক কেন্দ্রে ইংরেজি ভাষার সংস্করণ প্রকাশিত হয়, সেগুলো হল মুম্বই, নয়াদিল্লি, কলকাতা, বেঙ্গালুরু, কোয়েম্বাটুর, চেন্নাই, আহমেদাবাদ, হায়দ্রাবাদ, চণ্ডীগড়, পুনে, লখনৌ, ভুবনেশ্বর, ও কোচি। এটি ভারত জুড়ে ১,০০০-এর অধিক শহরে ও নগরে পাঠকদের কাছে পৌঁছে থাকে।  তথ্যসূত্র  বহিঃসংযোগ        বিষয়শ্রেণী:১৯৭৫-এ প্রতিষ্ঠিত প্রকাশনা বিষয়শ্রেণী:১৯৭৫-এ পশ্চিমবঙ্গে প্রতিষ্ঠিত বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:কলকাতার সংবাদপত্র বিষয়শ্রেণী:কলকাতা ভিত্তিক কোম্পানি বিষয়শ্রেণী:মহিন্দ্র গ্রুপ বিষয়শ্রেণী:ভারতের ব্যবসায়িক সংবাদপত্র বিষয়শ্রেণী:এবিপি গ্রুপ বিষয়শ্রেণী:মাহিন্দ্রা গ্রুপ
মোহাম্মদ হারুন অর রশীদ খাঁন বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১৭ ও চট্টগ্রাম-৯ আসনের আসনের সংসদ সদস্য ছিলেন।   প্রাথমিক জীবন  মোহাম্মদ হারুন অর রশীদ খাঁন চট্টগ্রাম জেলায় জন্মগ্রহণ করেন।   রাজনৈতিক জীবন  মোহাম্মদ হারুন অর রশীদ খাঁন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১৭ আসন থেকে সংসদ সদস্য নির্বাচিত হন। জাতীয় পার্টিতে যোগ দিয়ে চট্টগ্রাম-৯ আসনের ১৯৮৮ সালের উপ-নির্বাচনে তিনি পুনরায় সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:চট্টগ্রাম জেলার ব্যক্তি
ধনলক্ষ্মী দেবী লক্ষ্মীর আটটি রূপের মধ্যে একটি, যা লক্ষ্মীর অষ্ট লক্ষ্মী নামে পরিচিত, ধন, সৌভাগ্য এবং সমৃদ্ধির হিন্দু দেবী।  ধনলক্ষ্মী দ্বারা আরো বুঝানো হতে পারে :   ব্যক্তি   জিভি ধনলক্ষ্মী, একজন ভারতীয় ক্রীড়াবিদ।  ধনলক্ষ্মী শেখর, একজন ভারতীয় ক্রীড়াবিদ।   অন্যান্য   ধনলক্ষ্মী (চলচ্চিত্র), ১৯৭৭ সালের ভারতীয় কন্নড় ভাষার একটি  চলচ্চিত্র, যা কে এস সত্যনারায়ণ পরিচালিত।
কূটনৈতিক পদমর্যাদা () হচ্ছে আন্তর্জাতিক সম্পর্ক ও কূটনীতিবিদ্যার একটি গুরুত্বপূর্ণ অংশ। সাধারণ অর্থে, একটি দেশের কূটনৈতিক মিশনে অবস্থানকারী সরকারী ও বেসরকারী ব্যক্তিবর্গের পদমর্যাদাকেই কূটনৈতিক পদমর্যাদা নামে অভিহিত করা হয়ে থাকে। ১৯৬১ সালে অষ্ট্রিয়ার ভিয়েনাতে কূটনৈতিক সম্পর্ক সংক্রান্ত একটি সম্মেলনে কূটনৈতিক মিশনের পদমর্যাদা সর্ম্পকে বলা হয়েছে।   সাধারণ ইউরোপীয় কূটনৈতিক পদমর্যাদা  ১৮১৫ সালের কংগ্রেস অব ভিয়েনার মাধ্যমে কূটনৈতিক পদমর্যাদার গুরুত্ব দেয়া হয়।  রাষ্ট্রদূত  বিশেষ ক্ষমতা সম্পন্ন মন্ত্রী ও বিশেষ কূটনৈতিক প্রতিনিধি  চার্জ দ্য অ্যাফেয়ার্স   আধুনিক কূটনৈতিক পদমর্যাদা  ১৯৬১ সালের ভিয়েনা সম্মেলনে আধুনিক কূটনৈতিক পদমর্যাদা নির্ধারন করা হয়।  রাষ্ট্রদূত  উপরাষ্ট্রদূত, কূটনৈতিক মন্ত্রী  চার্জ দ্য অ্যাফের্য়াস  এছাড়াও নিম্নোক্ত শব্দগুলো ব্যবহার করা হয় -  ফার্ষ্ট সেক্রেটারি   সেকেন্ড সেক্রেটারি   থার্ড সেক্রেটারি   অ্যাটাশে  ব্রিটিশ কমনওয়েলথভুক্ত দেশসমূহের রাষ্ট্রদূতদের হাই কমিশনার বলা হয়ে থাকে।   তথ্যসূত্র    পরিবর্তনশীল বিশ্বে আন্তর্জাতিক আইন, ড: মিজানুর রহমান, পলল প্রকাশনী, ঢাকা। ২০১০   বিষয়শ্রেণী:কূটনীতি
দ্গে-'দুন-ব্স্তান-পা-দার-র্গ্যাস () (১৪৯৩-১৫৬৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দ্বাবিংশ দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী দ্গে-'দুন-ব্স্তান-পা-দার-র্গ্যাস ১৪৯৩ খ্রিষ্টাব্দে তিব্বতের ক্লুং-শোদ-দ্বু-স্না () নামক স্থানে জন্মগ্রহণ করেন। সেরা বৌদ্ধবিহার বিশ্ববিদ্যালয়ের সেরা মে মহাবিদ্যালয় থেকে ধর্মশিক্ষার পর তিনি মাল-গ্রো-ছা-দ্কার () বৌদ্ধবিহারের প্রধান হিসেবে যোগ দেন, কিন্তু ব্রি-কুং ধর্মীয় গোষ্ঠীর ভিক্ষুরা ঐ বৌদ্ধবিহার দখল করে নিলে তিনি ব্রাগ-দ্বার নামক বৌদ্ধবিহারের প্রধান হিসেবে যোগ দিতে বাধ্য হন। এরপর তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। ১৫৬৫ খ্রিষ্টাব্দে দ্গা'-ল্দান বৌদ্ধবিহারের দ্বাবিংশ দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। এই সময় তিনি মৈত্রেয় বুদ্ধের এক স্বর্ণমূর্তি নির্মাণ করান। তিনি মধ্যমক ও প্রজ্ঞাপারমিতা বিষয়ক বেশ কিছু গ্রন্থ রচনা করেন।   তথ্যসূত্র   বিষয়শ্রেণী:১৪৯৩-এ জন্ম বিষয়শ্রেণী:১৫৬৮-এ মৃত্যু বিষয়শ্রেণী:গানদেন ত্রিপা
হেমনগর ইউনিয়ন, এটি বাংলাদেশের, টাঙ্গাইল জেলার, গোপালপুর উপজেলার একটি ইউনিয়ন। এটি টাঙ্গাইল থেকে ৫২ কিমি উত্তরে অবস্থিত।  থাম্ব|220x220পিক্সেল| পরির দালান, হেমনগর জমিদার বাড়ি |alt=|কেন্দ্র  শিক্ষা প্রতিষ্ঠান  হেমনগর কলেজ হেমনগর শশীমুখী উচ্চ ইংরেজি বিদ্যালয় নারুচী স্কুল এন্ড কলেজ ভোলারপাড়া দারুল উলূম কওমি মাদ্রাসা   জনসংখ্যার উপাত্ত  ২০১১ সালের আদমশুমারি অনুসারে হেমনগর ইউনিয়নের ৮,৩৩১ টি পরিবার আছে এবং জনসংখ্যা ৩৩,৩৯৮ জন। শিক্ষার হার (বয়স ৭ এবং তার বেশি) ছিল ৪৫.৯% (পুরুষ: ৪৮.১%, মহিলা: ৪৩.৯%)।  আরও দেখুন    টাঙ্গাইল জেলা ইউনিয়ন পরিষদসমূহ   তথ্যসূত্র   ৭ টি ইউনিয়ন ১|নগদাশিমলা ২|হাদিরা ৩|আলমনগর ৪|বেলুয়া ৫|হেমনগর ৬|ঝাওয়াইল ৭|নবগ্রাম  বিষয়শ্রেণী:গোপালপুর উপজেলার ইউনিয়ন বিষয়শ্রেণী:টাঙ্গাইল জেলার জনবহুল স্থান
thumb|দ্বোন-রাস-দার-মা-সেং-গে দ্বোন-রাস-দার-মা-সেং-গে () (১১৭৭-১২৩৭) তিব্বতের রালুং বৌদ্ধবিহারের দ্বিতীয় প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু () বা নয় অতুলনীয় সিংহের মধ্যে তাকে প্রথম সিংহ হিসেবে পরিগণিত করা হয়।  সংক্ষিপ্ত জীবনী দ্বোন-রাস-দার-মা-সেং-গে ১১৭৭ খ্রিষ্টাব্দে মধ্য তিব্বতের হা'ও-গাংস-ব্জাং ()। তার পিতা ল্হা-গ্ন্যান () ছিলেন প্রথম দ্রুকছেন গ্ত্সাং-পা-র্গ্যা-রাস-য়ে-শেস-র্দো-র্জের ভ্রাতা। তার মাতার নাম ছিল জো-মো-র্গ্যান-ছেন ()। একুশ বছর বয়সে তিনি গ্ত্সাং-পা-র্গ্যা-রাস-য়ে-শেস-র্দো-র্জের নিকট দীক্ষাগ্রহণ করেন। এছাড়া তিনি র্ঙ্গোগ-কুন-দ্গা'-র্দো-র্জে নামক বৌদ্ধ পন্ডিতের নিকট হেবজ্র তন্ত্র সম্বন্ধে শিক্ষাগ্রহণ করেন। ১২১৪ খ্রিষ্টাব্দে তিনি রালুং বৌদ্ধবিহারের দ্বিতীয় প্রধান হিসাবে নির্বাচিত হন।  তথ্যসূত্র  আরো পড়ুন  Roerich, George, trans. 1996. The Blue Annals. 2nd ed. Delhi: Motilal Banarsidas, p. 671. Khetsun Sangpo. 1973. Biographical Dictionary of Tibet and Tibetan Buddhism. Dharamsala: Library of Tibetan Works and Archives, vol. 8, pp. 137–41.  বিষয়শ্রেণী:১১৭৭-এ জন্ম বিষয়শ্রেণী:১২৩৭-এ মৃত্যু বিষয়শ্রেণী:রালুং বৌদ্ধবিহারের প্রধান
ডেভিড এডেলস্টাইন (; জন্ম: ১৯৫৯) হলেন নিউইয়র্কের একজন প্রধান চলচ্চিত্র সমালোচক, পাশাপাশি এনপিআর এর ফ্রেস এয়ার এবং সিবিএস সানডে মর্নিংয়ের চলচ্চিত্র সমালোচক হিসেবে কাজ করেন।  তথ্যসূত্র  বহিঃসংযোগ  এডেলস্টাইনের শীর্ষ ১০টি চলচ্চিত্র 2২০১৬,  ২০১৫, ২০১৪, ২০১৩, ২০১২, ২০১১, ২০১০,২০০৯, ২০০৮, ২০০৭, ২০০৬, ২০০৫, ২০০৪,  ২০০৩, ২০০২, ২০০১, ২০০০, ১৯৯৯, and ১৯৯৮.  নিউ ইয়র্ক ম্যাগাজিন এ ডেভিড এডেলস্টাইন দ্বারা খণ্ড আর্কাইভ  এনপিআর এ এডেলস্টাইন জীবনী  Video (and audio) of interview/discussion with Edelstein and Alex Gibney at Bloggingheads.tv   বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র সমালোচক বিষয়শ্রেণী:ইহুদি মার্কিন লেখক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৯-এ জন্ম বিষয়শ্রেণী:চলচ্চিত্র তাত্ত্বিক বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:হার্ভার্ড কলেজের প্রাক্তন শিক্ষার্থী